**Букаева Амина Захаровна**

*қауымдастырылған профессор, Yessenov University,*

*Маңғыстау облысы, Ақтау қаласы*

**Метрология, стандарттау және сертификаттау - инженерлік мамандықтың негізі**

Метрология, стандарттау және сертификаттау бойынша болашақ маман өз білімі мен іскерлігін кәсіби қызметте және ғылыми-техникалық прогресті одан әрі дамыту барысында қолдана алатын метрология, стандарттау және сертификаттау саласындағы еңбек нарығының қазіргі заманғы талаптары мен сұраныстарына сәйкес келуі тиіс.

Ш.Есенов атындағы Каспий технологиялық және инжиниринг университетінде (Yessenov University) 6В07502 – Метрология, стандарттау және сертификаттау (салалар бойынша) бағыты бойынша білім беру бағдарламасы білім алушылардың шығармашылық белсенділігіне, жалпы мәдени өсуіне және әлеуметтік ұтқырлығына ықпал ететін жеке қасиеттерін: дербестігін, ұйымдастырушылығын, мақсатқа ұмтылушылығын, мақсатқа қол жеткізуде табандылығын, еңбексүйгіштігін, жауапкершілігін, азаматтылығын, этикалық құндылықтарға бейілділігін және метрология, стандарттау және сертификаттау саласындағы болашақ білікті бакалаврлардың толеранттылығын дамытуға бағытталған.

Түлектердің кәсіби қызмет саласы – бұл өнімдер мен қызметтерге қойылатын нормаларды, ережелер мен талаптарды белгілеу, өндіруші мен тұтынушы үшін жоғары экономикалық тиімділік және т.б. енгізу және орындалуын бақылау.

Сонымен қатар, студенттердің ғылыми-зерттеу жұмыстарын жетілдіру нәтижесі – студенттердің олимпиадаларға, конкурстарға, конференцияларға және де басқа да ғылыми іс шараларға қатысуы және де жеңіпаз студенттердің санын арттыруына көмектеседі.

Yessenov University білім алушылары 6В07502 – Метрология, стандарттау және сертификаттау (салалар бойынша) білім беру бағдарламасы бойынша төрт жылдың ішінде ең бастысы – қазіргі стандарттау және сертификаттау саласының орны мен рөлін талдауды игереді; ойлау мәдениеті жоғары және дүниетанымы кең жоғары білімді тұлғаның қалыптасуына ықпал ететін әлеуметтік-гуманитарлық және жаратылыстану ғылымдары бойынша базалық білімдерді меңгереді; жаңа ақпараттық құралдар мен олардың қолданылуын меңгереді.

Сондықтан, 6В07502 – «Метрология, стандарттау және сертификаттау» білім беру бағдарламасы жас маманға келешекте толығымен жетілуге, халықаралық, өңірлік және ұлттық деңгейде техникалық шешімдерді өз бетінше қабылдауға, сондай-ақ өлшейтін арналардың қосынды қателерін, өлшеу құралдарының қателері мен стандарттар тиімділігін есептеген кезде курстың практикалық негіздерін және әдістерін пайдалануды дағдылануға мүмкіндік береді.